 Ronke Odusanya : Ronke Odusanya tí wọn bí ní ọjọ kẹta oṣù karùn-ún ọdún 1973 3rd May 1973 jẹ gbajúmọ òṣèrébìnrin sinimá àgbéléwò èdè Yorùbá, ọmọ bíbí ìpínlẹ Ògùn lórílẹ èdè Nàìjíríà, film producer and stage performer.Wọn bí Rónkẹ ní ọjọ kẹta oṣù karùn-ún ọdún 1973, 3rd May 1973 ní Ìpínlẹ Ògùn lórílẹ èdè Nàìjíríà. Ó kàwé ní St. Benedict Nursery  Primary School àti Federal Government Girls College, Akure. Rónkẹ tún tẹsíwájú nínú ẹkọ ní Ifáfitì Ọlábísí Ọnàbáńjọ, níbi tí ó ti gba ìwé-ẹri nínú ìmọ Iṣẹ Ìròyìn.Rónkẹ Òdúsànyà bẹrẹ iṣẹ sinimá àgbéléwò nígbà tí ó wà ní ọmọ ọdún mẹrìndínlógún, lẹyìn tí ó kàwé gbàwé ẹrí. Wọn fún un ní Flakky Idi Dowo gẹgẹ bí orúkọ ìnagijẹ lágbo àwọn òṣèré sinimá àgbéléwò lẹyìn tí ó kópa nínú sinimá àgbéléwò kan tí Fathia Balogun kọ, tí àkọlé rẹ ń jẹ Folúkẹ lọdún 2006. Lẹyìn èyí, Rónkẹ kópa nínú sinimá àgbéléwò kan tí Adébáyọ Sàlámì, tí gbogbo ènìyàn mọ sí Ọgá Bello kọ, tí àkọlé rẹ ń jẹ Kerikeri. Lọdún 2001 ni ó kọkọ kópa gẹgẹ bí òṣèré Nollywood, nínú sinimá àgbéléwò kan tí àkọlé rẹ ń jẹ Baba Ologba. Lẹyìn ìgbà náà, ó ti kópa nínú ẹgbẹlẹmùkú sinimá àgbéléwò, lára wọn ni Jenifa níbi tí ó ti kópa gẹgẹ bí Becky, Twisted, àti A Girls Note, àti àwọn sinimá-àgbéléwò mìíràn. Lọdún 2017, wọn yàn án gẹgẹ bí òṣèrébìnrin tí ó dára jù gẹgẹ bí olú-ẹdá ìtàn nínú sinimá àgbéléwò èdè Yorùbá, fún ipa tí ó kó nínú sinimá àgbéléwò tí àkọlé rẹ ń jẹ Àìlátúnṣe. 